C 152/138
HU
Az Európai Unió Hivatalos Lapja
2022.4.6.
Az Európai Gazdasági és Szociális Bizottság véleménye – Javaslat európai parlamenti és tanácsi rendeletre az alternatív üzemanyagok infrastruktúrájának kiépítéséről, valamint a 2014/94/EU európai parlamenti és tanácsi irányelv hatályon kívül helyezéséről (COM(2021) 559 final – 2021/0223 (COD)) A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Az alternatív üzemanyagok infrastruktúrájának gyors kiépítését támogató kiegészítő intézkedések ismertetését célzó, stratégiai megvalósítási terv (COM(2021) 560 final) (2022/C 152/23)
Előadó: John COMER
Felkérés:
az Európai Unió Tanácsa, 2021.7.30.
Európai Parlament, 2021.9.13.
Európai Bizottság, 2021.9.13.
Jogalap:
az Európai Unió működéséről szóló szerződés 90–91., 170–171.
és 304. cikke
Illetékes szekció:
„Közlekedés, energia, infrastruktúra és információs társadalom” szekció
Elfogadás a szekcióülésen:
2021.11.9.
Elfogadás a plenáris ülésen:
2021.12.9.
Plenáris ülés száma:
565.
A szavazás eredménye: (mellette/ellene/tartózkodott)
137/4/9
1.
Következtetések és ajánlások 1.1.
Az EGSZB üdvözli az alternatív üzemanyagok infrastruktúrájának kiépítéséről szóló rendeletre irányuló javaslatot.
1.2.
A személyautó-közlekedés esetében a legtöbb gyártó láthatólag egyre inkább az akkumulátoros elektromos járműveket részesíti előnyben.
A lítium (valószínűleg rövid távú) hiánya és növekvő ára problémát jelent az akkumulátoros elektromos járművek mielőbbi bevezetése szempontjából, mint ahogy az is, hogy csak nagyon megkésve indultak kutatások és fejlesztések a hatékonyabb energiatárolási rendszerek terén.
A további kutatás és technológiai fejlesztés lehetősége azonban segíthet a jelenlegi problémák enyhítésében.
1.3.
Világszerte jelentős lítiumkészletek találhatók.
A legnagyobb ismert lítiumkészlettel Chile rendelkezik, a sorban utána Ausztrália és Kína következik.
A jelenlegi szűkös ellátási helyzet enyhítése érdekében új bányákba kell beruházni.
A bányászat környezetvédelmi problémákat vet fel, különösen a nagy vízigény és a mérgező vegyi anyagokból eredő esetleges szennyezés miatt, illetve gyakran komoly szociális problémákat is okoz.
Az EGSZB-t mély aggodalommal töltik el a nemzetközi kereskedelem e vonatkozásai.
A nemzetközi kereskedelmi megállapodásoknak és az értékláncoknak meg kell felelniük a környezetbarát és fenntartható fejlődés követelményeinek, és kötelezően elő kell írniuk a vállalatok számára az átvilágítást (1).
Az EU-ban Portugáliában van lehetőség lítiumbányászatra, feltéve, hogy a környezetvédelmi problémák megoldhatók.
1.4.
Elengedhetetlen, hogy az egész Unióban széleskörűen kiépítsék az alternatív üzemanyagok infrastruktúráját, a beruházók körében pedig bizalmat kell ébreszteni az alternatív üzemanyagok infrastruktúrájának létrehozása iránt.
A hatóságoknak biztosítaniuk kell, hogy az alternatív üzemanyagok és töltőállomások rendelkezésre álljanak ott, ahol ezekre szükség van, különösen azokon a területeken, ahol gazdaságilag még nem életképes az ilyen létesítmények biztosítása.
(1)
Lásd a következő véleményeket: HL C 220., 2021.6.9., 118. o.
és HL C 123., 2021.4.9., 59. o.